ಯುವಕನ ಜೊತೆ ಪತ್ನಿಯ ಸೆಕ್ಸ್ – ವಿಡಿಯೋ ಮಾಡಿ ಪತಿಯಿಂದ ಬ್ಲ್ಯಾಕ್‍ಮೇಲ್

ರಾಯಪುರ: ಪತಿಯೊಬ್ಬ ತನ್ನ ಪತ್ನಿ ಯುವಕನ ಜೊತೆ ದೈಹಿಕ ಸಂಬಂಧ ಬೆಳೆಸುತ್ತಿರುವ ವಿಡಿಯೋವನ್ನು ಸೆರೆ ಹಿಡಿದು ಬ್ಲ್ಯಾಕ್‍ಮೇಲ್ ಮಾಡಿದ ಘಟನೆ ಛತ್ತಿಸ್‍ಗಡದ ರಾಜನಂದ್‍ಗಾವ್‍ನಲ್ಲಿ ನಡೆದಿದೆ.

ಪತಿ ಹಾಗೂ ಪತ್ನಿ ಇಬ್ಬರು ಸೇರಿ ಯುವಕನನ್ನು ಬ್ಲ್ಯಾಕ್‍ಮೇಲ್ ಮಾಡುತ್ತಿದ್ದರು. ಮಹಿಳೆ ತನ್ನ ಪತಿಯ ಸಹಾಯದಿಂದ ಯುವಕನೊಬ್ಬನನ್ನು ಪ್ರೀತಿಯ ಬಲೆಗೆ ಬೀಳಿಸಿಕೊಂಡಿದ್ದಳು. ಬಳಿಕ ಆ ಯುವಕನ ಜೊತೆ ದೈಹಿಕ ಸಂಬಂಧ ಬೆಳೆಸುತ್ತಿದ್ದಳು. ಇದನ್ನು ಆಕೆಯ ಪತಿ ಗೌಪ್ಯವಾಗಿ ವಿಡಿಯೋ ಮಾಡುತ್ತಿದ್ದನು.

ವಿಡಿಯೋ ಮಾಡಿದ ಬಳಿಕ ಪತಿ-ಪತ್ನಿ ಆ ಯುವಕನಿಗೆ ಬ್ಲ್ಯಾಕ್‍ಮೇಲ್ ಮಾಡಲು ಶುರು ಮಾಡಿದ್ದರು. 10 ಲಕ್ಷ ರೂ. ನೀಡಲಿಲ್ಲ ಎಂದರೆ ವಿಡಿಯೋ ವೈರಲ್ ಮಾಡುವುದಾಗಿ ಬೆದರಿಕೆ ಹಾಕಿದ್ದಾರೆ. ದಂಪತಿ ಯುವಕನಿಂದ 6 ಲಕ್ಷ ರೂ. ಪಡೆದಿದ್ದಾರೆ. ಬಳಿಕ ಮತ್ತೆ ಹಣ ಕೇಳಿದಾಗ ಯುವಕ ದೂರು ನೀಡಿದ್ದು, ಪೊಲೀಸರು ದಂಪತಿಯನ್ನು ಬಂಧಿಸಿದ್ದಾರೆ.

ವರದಿಗಳ ಪ್ರಕಾರ, ದಂಪತಿ ಮೊದಲು ಫೋಟೋ ಹಾಗೂ ವಿಡಿಯೋ ತೋರಿಸಿ ಯುವಕನಿಗೆ ಬ್ಲ್ಯಾಕ್‍ಮೇಲ್ ಮಾಡಿ 6 ಲಕ್ಷಕ್ಕೂ ಹೆಚ್ಚು ಹಣ ಪಡೆದಿದ್ದಾರೆ. ಬಳಿಕ ಮತ್ತೆ ಹಣ ಕೇಳಿದಾಗ ಯುವಕ ಗುರುವಾರ ಪೊಲೀಸ್ ಠಾಣೆಗೆ ಹೋಗಿ ದೂರು ನೀಡಿದ್ದನು. ಪೊಲೀಸರು ದಂಪತಿಯನ್ನು ಬಂಧಿಸಿ ವಿಚಾರಣೆ ನಡೆಸಿದ ನಂತರ ಜೈಲಿಗೆ ಕಳುಹಿಸಿದ್ದಾರೆ.